B4-0406/95

Ψήφισμα σχετικά με την ισότητα μεταχείρισης και ευκαιριών μεταξύ γυναικών και ανδρών

Το Ευρωπαϊκό Κοινοβούλιο,

1. με την ευκαιρία της Διεθνούς Ημέρας της Γυναίκας στις 8 Μαρτίου 1995, χαιρετίζει όλες τις γυναίκες του κόσμου και τους εκφράζειτην ευγνωμοσύνη του για τη συμβολή τους στην ανάπτυξη και την ευημερία της ανθρωπότητας[semigr ]

2. προτρέπει την Επιτροπή να συνεχίσει αποφασιστικά τη δράση της για την προαγωγή της ισότητας ευκαιριών μεταξύ γυναικών και ανδρών, μεταξύ άλλων με τη λήψη μέτρων που θα εξασφαλίζουν την ενσωμάτωση των αρχών της ισότητας μεταχείρισης και ευκαιριών σε όλες τις πολιτικές της Ευρωπαϊκής Ένωσης[semigr ]

3. στιγματίζει το γεγονός ότι οι γυναίκες εξακολουθούν και σήμερα να υποεκπροσωπούνται στα όργανα λήψεως αποφάσεων σε επίπεδο δημοσίων διοικήσεων και ευρωπαϊκών, εθνικών, περιφερειακών και τοπικών πολιτικών αρχών, καθώς και στον οικονομικό, τον κοινωνικό και τον πολιτιστικό τομέα[semigr ]

4. καλεί τα ευρωπαϊκά θεσμικά όργανα και τα κράτη μέλη να καθορίσουν, ως εργοδότες, συγκεκριμένους ποσοτικούς στόχους για την πρόσληψη γυναικών σε υπεύθυνες θέσεις[semigr ] ζητεί δε από τα κράτη μέλη να ασκήσουν πίεση στους κοινωνικούς εταίρους και τα πολιτικά κόμματα να εφαρμόσουν και αυτά τους εν λόγω ποσοτικούς στόχους[semigr ]

5. καλεί την Επιτροπή να εξασφαλίσει ότι η συμμετοχή των γυναικών στα επισήμως διοριζόμενα όργανα και αντιπροσωπείες της θα είναι τουλάχιστον 30%[semigr ]

6. εκφράζει τη λύπη του για το γεγονός ότι το Προεδρείο δεν επέλεξε καμία γυναίκα για την πλήρωση επτά θέσεων Α1 και Α2 που κενώθηκαν πρόσφατα[semigr ]

7. ζητεί από την Επιτροπή να παρουσιάσει το ταχύτερο δυνατό το 4ο Πρόγραμμα Δράσης, το οποίο πρέπει να δίνει το κύριο βάρος στις ειδικές πολιτικές και μέτρα υπέρ των γυναικών στους τομείς της απασχόλησης, της λήψης αποφάσεων και της επαγγελματικής κατάρτισης και να διαθέτει επαρκείς οικονομικούς πόρους, ειδικότερα ως ορος τη χρηματοδότηση του προγράμματος NOW και του δικτύου IRIS[semigr ]

8. καλεί το Συμβούλιο και την Επιτροπή να λάβουν τα απαιτούμενα μέτρα για τη βελτίωση, και ακολούθως την ταχεία έγκριση των οδηγιών για τις άτυπες εργασιακές σχέσεις, την ισότητα μεταχείρισης μεταξύ ανδρών και γυναικών στα βασικά και επικουρικά συστήματα κοινωνικής ασφάλισης, την αντιστροφή του βάρους της αποδείξεως, τη γονική άδεια, προκειμένου να εξαλειφθούν οι διακρίσεις εις βάρος μεγάλου αριθμού γυναικών στην αγορά εργασίας[semigr ]

9. καλεί την Επιτροπή να ασκεί αυστηρότερο έλεγχο σε ό,τι αφορά την εφαρμογή και την εκτέλεση των οδηγιών που αφορούν την ισότητα μεταχείρισης και ευκαιριών μεταξύ γυναικών και ανδρών, και να υποβάλλει σε τακτά χρονικά διαστήματα στο Ευρωπαϊκό Κοινοβούλιο και τα κοινοβούλια των κρατών μελών διεξοδική έκθεση για το θέμα αυτό[semigr ]

10. καλεί την Επιτροπή, το Συμβούλιο και τα κράτη μέλη να θέσουν σε εφαρμογή μέτρα για τη διευθέτηση του χρόνου εργασίας, την ανάπτυξη υπηρεσιών φύλαξης των παιδιών, την επαγγελματική επανένταξη των γυναικών που έχουν ασχοληθεί με την ανατροφή των παιδιών, καθώς και τη διαμόρφωση πολιτικών κοινωνικής ασφάλισης που θα λαμβάνουν υπόψη την κατανομή των οικογενειακών βαρών, προκειμένου να καταστεί δυνατή μια πραγματικά ισότιμη κατανομή των ευθυνών μεταξύ ανδρών και γυναικών, πράγμα που θα δημιουργήσει τις προϋποθέσεις για την εναρμόνιση μεταξύ οικογενειακών και επαγγελματικών υποχρεώσεων[semigr ]

11. καλεί την Επιτροπή να λάβει υπόψη την έκθεση για την ίση αμοιβή, την οποία πρόκειται σύνομα να εγκρίνει το Ευρωπαϊκό Κοινοβούλιο, και να μεριμνήσει για την άμεση εφαρμογή των μέτρων που προτείνει η έκθεση αυτή[semigr ]

12. καλεί την Επιτροπή να δραστηριοποιηθεί σύντομα στο ζήτημα της εξατομίκευσης των δικαιωμάτων και υποχρεώσεων στους τομείς της κοινωνικής ασφάλισης και τη φορολογίας, όπως προβλέπει η Λευκή Βίβλος για την Κοινωνική Πολιτική[semigr ] πιστεύει δε ότι, εν αναμονή των ρυθμίσεων αυτών, η κατανομή των συνταξιοδοτικών δικαιωμάτων σε περίπτωση διαζυγίου πρέπει να αποτελέσει αντικείμενο κοινοτικής οδηγίας[semigr ]

13. ζητεί από την Επιτροπή, το Συμβούλιο και τα κράτη μέλη να εξασφαλίσουν την ισότητα ευκαιριών μεταξύ γυναικών και ανδρών στους τομείς της παιδείας και της επαγγελματικής κατάρτισης (διαρκής και εξ αποστάσεως εκπαίδευση, συνεχιζόμενη επαγγελματική κατάρτιση, κλπ.), ιδίως δε στους τομείς της κοινωνίας της πληροφορίας και των νέων τεχνολογιών[semigr ]

14. καλεί την Επιτροπή, το Συμβούλιο και τα κράτη μέλη να δώσουν ιδιαίτερη προσοχή στην πολιτική ενημέρωσης των γυναικών σχετικά με τις διατάξεις, τα μέτρα και τα προγράμματα που τις αφορούν, ειδικότερα στο πλαίσιο του 4ου προγράμματος δράσης[semigr ]

15. θεωρεί απαραίτητο να συλλέγει η Επιτροπή περισσότερα δεδομένα και στατιστικά στοιχεία για την κατάσταση των γυναικών στην αγορά εργασίας και τη συμμετοχή τους στα διάφορα προγράμματα της Ένωσης, και ειδικότερα στα προγράμματα των διαρθρωτικών ταμείων[semigr ]

16. καλεί την ομάδα των Επιτρόπων που είναι επιφορτισμένοι με τη μελέτη του προβλήματος της ισότητας ευκαιριών μεταξύ ανδρών και γυναικών να παρουσιάσει σύντομα στο Κοινοβούλιο το πρόγραμμα εργασίας της, και ζητεί να δημιουργηθεί σύντομα Συμβούλιο «για την Ισότητα Ευκαιριών» που θα εξετάσει τις προτάσεις της ομάδας αυτής[semigr ]

17. καλεί την Ευρωπαϊκή Ένωση να επιδείξει μεγαλύτερη αλληλεγγύη προς τις γυναίκες όλου του κόσμου που υποφέρουν από τη φτώχεια, τις ένοπλες συγκρούσεις, τη βία, τον πολιτικό και το θρησκευτικό φανατισμό, φαινόμενα που φαλκιδεύουν την ελευθερία τους και καταργούν στην πράξη την αρχή της ισότητας ευκαιριών μεταξύ ανδρών και γυναικών[semigr ]

18. εκφράζει την έντονη ικανοποίησή του για τη σημασία που αποδίδουν τα τελικά ψηφίσματα των Διασκέψεων του ΟΗΕ του Καΐρου (Πληθυσμός και Ανάπτυξη) και της Κοπεγχάγης (Κοινωνική Πολιτική) στο δικαίωμα της γυναίκας να αποφασίζει σε ότι αφορά την αναπαραγωγική λειτουργία[semigr ] έχει την άποψη ότι ακόμα και σε ορισμένα κράτη μέλη της Ένωσης απαιτείται βελτίωση σε ό,τι αφορά τα δικαιώματα των γυναικών στον τομέα αυτόν[semigr ] επισημαίνει σχετικά το «Νόμο περί Πληροφόρησης» («Information Bill») που ψηφίστηκε στην Ιρλανδία στις 8 Μαρτίου 1995, και ο οποίος αφορά την πληροφόρηση σχετικά με την πρόσβαση στην έκτρωση, αντιμετωπίζοντας το θέμα με περιοριστικό τρόπο[semigr ]

19. ζητεί από την Ευρωπαϊκή Ένωση να συμβάλει ουσιαστικά στην Τέταρτη Διεθνή Διάσκεψη για τις Γυναίκες, που θα διεξαχθεί στο Πεκίνο το Σεπτέμβριο του 1995 και στο πλαίσιο της οποίας το Ευρωπαϊκό Κοινοβούλιο έχει αναλάβει ενεργό ρόλο σε ό,τι αφορά τόσο την προετοιμασία όσο και τη συμμετοχή[semigr ]

20. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή καθώς και τις κυβερνήσεις και τα κοινοβούλια των κρατών μελών.